গীতাঞ্জলি শর্মা

গীতাঞ্জলি শর্মা (জন্ম: ৩ সেপ্টেম্বর ১৯৮৪) একজন ভারতীয় লোকসংগীতজ্ঞ এবং কত্থক নৃত্যশিল্পী। তিনি উমা ডোগরার শিষ্য। উমা জয়পুর ঘরানার কত্থক নৃত্যবিদ পণ্ডিত দুর্গা লালের প্রবীণতম শিষ্য। গীতাঞ্জলি ১৮ বছরেরও বেশি সময় ধরে ভারত এবং বিদেশে নৃত্য পরিবেশন করে আসছেন। তিনি জাতীয় যুব পুরস্কার (২০১০), সংগীত নাটক একাডেমি থেকে ওস্তাদ বিসমিল্লাহ খান যুব পুরস্কার (২০১১), উত্তরপ্রদেশ সরকারের সর্বোচ্চ পুরস্কার যশ ভারতী পুরস্কার (২০১৫) এবং বেশ কয়েকটি অন্যান্য আঞ্চলিক ও জাতীয় স্তরের পুরস্কারের প্রাপক। গীতাঞ্জলির জন্ম ১৯৮৪ সালের ৩রা সেপ্টেম্বর, উত্তর প্রদেশের মথুরায় নির্মল আচার্য এবং ড. পি আর শর্মার ঘরে। তাঁর প্রাথমিক শিক্ষা গোবর্ধনের সরস্বতী বিদ্যা মন্দির থেকে। তাঁর পরিবারের কারও শৈল্পিক পটভূমি ছিল না। তিনি পরিবারের কাছ থেকে খুব বেশি দিকনির্দেশনা এবং সমর্থন পাননি। কর্মজীবনের প্রথম পর্যায়ে তিনি কোনও আনুষ্ঠানিক প্রশিক্ষণ ছাড়াই বিদ্যালয় পর্যায়ে নৃত্য পরিবেশন শুরু করেছিলেন। তাঁর প্রথম বিদেশী পরিবেশন ছিল সিঙ্গাপুরে। পরে তিনি চীন, মেক্সিকো, লন্ডন, মার্কিন যুক্তরাষ্ট্র এবং আরও অনেক দেশে নৃত্য পরিবেশন করেছেন। গীতাঞ্জলি শর্মা খুব অল্প বয়সে তাঁর নর্তকী জীবন শুরু করেছিলেন। তিনি স্থানীয় এবং আঞ্চলিক স্তরে নৃত্য পরিবেশন করে নিজেকে ব্রজ লোক নৃত্যশিল্পী হিসাবে প্রতিষ্ঠা করেছিলেন। ১৯৯৭ সালে, তিনি ব্রজ লোক এবং ঐতিহ্যবাহী কলা প্রচারের জন্য "গীতাঞ্জলি আন্তর্জাতিক লোক টাং" (জিআইএফটি) নামে একটি শিক্ষায়তন প্রতিষ্ঠা করেন। ২০০৮ সালে, তিনি নয়াদিল্লির কত্থক কেন্দ্রে রাজেন্দ্র গাঙ্গানীর পরিচালনায় কত্থক শিখতে শুরু করেন এবং পরে তিনি ২০১০ সালে উমা ডোগরার শিক্ষার্থীদের সাথে যোগ দিয়েছিলেন। তিনি এলাহাবাদের প্রয়াগ সংগীত সমিতি থেকে তাঁর প্রভাকর ডিগ্রি নেন। তিনি উত্তর প্রদেশের মথুরা থেকে প্রথম প্রশিক্ষিত কত্থক শিল্পী। তিনি তাঁর নৃত্য পরিবেশনায় রাধার চরিত্রে অভিনয় করেছেন। তিনি শ্রীকৃষ্ণের জন্মস্থান বৃন্দাবন এবং মথুরা, যেখানে শ্রীকৃষ্ণ তাঁর শৈশবকাল কাটিয়েছিলেন, তার ঐতিহ্য রক্ষা করে চলেছেন। তাঁর রসলীলা নৃত্য প্রদর্শনের মধ্যে আছে ময়ুর নৃত্য, লাত মার হোলি, বরসানার ফুলের হোলি এবং উত্তরপ্রদেশের ব্রজ অঞ্চলের বিশেষ নৃত্যের ধরন চারুকলা। তিনি মর্যাদাপূর্ণ খজুরাহো নৃত্য উৎসব, তাজ মহোৎসব, গঙ্গা মহোৎসব, পণ্ডিত দুর্গালাল মহোৎসব, রেইনড্রপ উৎসব এবং আরও অনেক উৎসবে তাঁর গুরু উমা ডোগরার সাথে নৃত্য প্রদর্শন করেছেন। তিনি অনেক বরিষ্ঠ শিল্পী যেমন বলিউড অভিনেত্রী হেমা মালিনী, লোক গায়ক মালিনী অবস্থী, সন্তুর বাদক পণ্ডিত শিবকুমার শর্মা এবং অনেক প্রখ্যাত শিল্পীর সাথে কত্থক পরিবেশন করেছেন। ২০১৬ সালের নভেম্বরের প্রথম সপ্তাহে, তিনি ভারতীয় সাপ্তাহিক পত্রিকা পাঞ্চজন্যর প্রচ্ছদ পৃষ্ঠায় প্রদর্শিত হয়েছিলেন। ২০১৬ সালের ডিসেম্বরে, তিনি উত্তরপ্রদেশের ব্রজ অঞ্চলের সর্বোচ্চ পুরস্কার ব্রজ রত্ন পুরস্কার পেয়েছিলেন। ১৮ ডিসেম্বর ২০১৭, গীতাঞ্জলিকে সরকার পরিচালিত একটি প্রচারণা, স্বচ্ছ ভারত অভিযানের জন্য মথুরা-বৃন্দাবনের মুখপাত্র ঘোষণা করা হয়েছিল। "Sangeet Natak Akademy awards conferred"। The Hindu (ইংরেজি ভাষায়)। The Hindu।  Denishua, HPA। "School of Kathak | Uma Dogra"। www.umadogra.com। ১৫ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৫ মার্চ ২০২০।  "देश-विदेश में यूपी का नाम रोशन करने वाली हस्तियों को मिलता है यश भारती सम्‍मान"। dainikbhaskar (ইংরেজি ভাষায়)। Dainik Bhaskar। ১০ ফেব্রুয়ারি ২০১৫।  "यश भारती सम्मान से 56 हस्तियां अलंकृत 12063610"। jagran। Dainik Jagran।  "ब्रज की माटी से सुगंधित हुआ 'यश भारती'- Amarujala"। Amar Ujala (ইংরেজি ভাষায়)।  "Geetanjali Sharma"। geetanjalisharma.in। ১০ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৬ মার্চ ২০২০।  "पाञ्चजन्य"। [স্থায়ীভাবে অকার্যকর সংযোগ] "17 हस्तियों को सबसे बड़ा ब्रज रत्न अवॉर्ड, देखें तस्वीरें - 17 Celebrities honored braj ratan award in hotel ramada plaza"। www.patrika.com (ইংরেজি ভাষায়)।  "स्वच्छ भारत की ब्रांड एंबेसडर बनीं गीतांजलि"। jagran। Dainik Jagran।  "नृत्यांगना गीताजंलि बनीं स्वच्छता मिशन की ब्रांड एंबेसडर- Amarujala"। Amar Ujala (ইংরেজি ভাষায়)। Amar Ujala।  দাপ্তরিক ওয়েবসাইট সংগীত নাটক যুব পুরষ্কারের তালিকা ওয়েব্যাক মেশিনে আর্কাইভকৃত ১৩ ডিসেম্বর ২০১৯ তারিখে